**PRETENDENTA PIEDĀVĀJUMS**

**Valsts ieņēmumu dienesta rīkotajam iepirkumam**

**“Dzeramā ūdens piegāde”**

**Iepirkuma identifikācijas Nr. FM VID 2024/236**

Pretendents\_\_\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_\_\_\_, parakstot pretendenta piedāvājumu,

* apliecina, ka nodrošinās iepirkuma “Dzeramā ūdens piegāde”, ID Nr.FM VID 2024/236 izpildi atbilstoši obligātajām (minimālajām) tehniskajām prasībām un finanšu piedāvājumā noteiktajām cenām;
* apliecina, ka iepirkuma līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
* apliecina, ka uz pretendentu neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais, proti, pretendents (tai skaitā pretendenta apakšuzņēmējs/-i) nav:

a) Krievijas valstspiederīgais, fiziska persona, kas uzturas Krievijā, vai juridiska persona, vienība vai struktūra, kura iedibināta Krievijā;

b) juridiska persona, vienība vai struktūra, kuras īpašumtiesības vairāk nekā 50 % apmērā tieši vai netieši pieder šā punkta a) apakšpunktā minētajai vienībai;

c) fiziska vai juridiska persona, vienība vai struktūra, kas darbojas a) vai b) apakšpunktā minētās vienības vārdā vai saskaņā ar tās norādēm, tostarp, ja uz tiem attiecas vairāk nekā 10 % no līguma vērtības, apakšuzņēmēji, piegādātāji vai vienības, uz kuru spējām paļaujas publiskā iepirkuma direktīvu nozīmē.

1. **Tehniskais piedāvājums**

*1.tabula*

| **Nr.** **p.k.** | **Obligātās (minimālās) prasības** | **Pretendenta piedāvātais***(pretendents[[1]](#footnote-2) aizpilda* *katru aili)* |
| --- | --- | --- |
|  | **Iepirkuma priekšmets** |
|  | Speciālas ūdens dzesēšanas un sildīšanas iekārtas komplektācijā ar glāžu turētāju (turpmāk – Iekārta) piegāde, uzstādīšana *un nodošana bezatlīdzības lietošanā*, speciālo ūdens pudeļu uzglabāšanas stendu (turpmāk – Stends) piegāde, uzstādīšana *un nodošana bezatlīdzības lietošanā*, kā arī dzeramā dabīgā avota ūdens, kas iepildīts ne mazāk kā 18,9 litru polimēra pudelēs (turpmāk – Prece) piegāde Valsts ieņēmumu dienestam (turpmāk – VID vai Pasūtītājs). |
|  | **Preces tehniskās prasības** |
|  | Piegādātajam ūdenim jāatbilst Ministru kabineta 2015. gada 15. decembra noteikumiem Nr. 736 “Noteikumi par dabīgo minerālūdeni un avota ūdeni”. |  |
|  | Ūdens pudelēm un korķiem jāatbilst Ministru kabineta 2011. gada 19. oktobra noteikumiem Nr. 808 “Noteikumi par materiāliem un izstrādājumiem, kas paredzēti saskarei ar pārtiku”. |  |
|  | Iekārtai jāatbilst Ministru kabineta  2016. gada 12. aprīļa noteikumiem Nr. 209 “Iekārtu elektrodrošības noteikumi”. |  |
|  | **Dzeramā dabīgā avota ūdens:** Tīrs avota ūdens, iepildīts ne mazāk kā 18,9 (astoņpadsmit komats deviņu) litru polimēra pudelēs, paredzēts novietošanai uz speciālas ūdens dzesēšanas, uzsildīšanas iekārtas. |  |
|  | **Ūdens dzesēšanas un sildīšanas iekārta**: Elektriskā ūdens lietošanas iekārta nodrošina iespēju lietot ūdeni karstā veidā līdz (+950C) un atdzesētā veidā līdz (+80C). Iekārtai ir iespēja pievienot glāžu turētāju. Elektrības pieslēgums AC220-240V/50-60 Hz. |  |
|  | **Stends pudelēm:** Stends domāts 4 vai 10 pudeļu (18,9 litru) novietošanai. |  |
|  | **Glāžu turētājs:** Piestiprināms pie dzesēšanas un sildīšanas iekārtas. |  |
|  | **Preces piegāde** |
|  | Pretendents apliecina, ka Preces piegāde tiks veikta atsevišķu piegāžu veidā ne vēlāk kā 3 (trīs) darba dienu laikā no Pasūtītāja pilnvarotās personas elektroniska Preces pasūtījuma nosūtīšanas dienas uz Piegādātāja pilnvarotās personas norādīto elektroniskā pasta adresi. Preces piegādes adreses norādītas 1.pielikumā. Adreses var tikt mainītas vai papildinātas un adrešu maiņa nevar būt par pamatu izmaksu maiņai. 1.pielikuma 3.tabulas 10. - 20.punktā norādītajām adresēm Preču piegāde tiek veikta Pusēm savstarpēji saskaņojot piegādes laiku Preču pasūtīšanas dienā. |  |
|  | Pēc līguma abpusējas parakstīšanas pretendents uzstāda Iekārtas un Stendus Pasūtītāja norādītajās telpās, iepriekš savstarpēji saskaņojot Iekārtu uzstādīšanas laiku. Par Iekārtu uzstādīšanu un darbības testa pārbaudi attiecīgās pušu pilnvarotās personas vai Pasūtītāja darbinieks konkrētajā adresē paraksta Iekārtas uzstādīšanas aktu. |  |
|  | Pasūtītāja pilnvarotā persona elektroniski nosūta Preces pasūtījumu uz pretendenta elektroniskā pasta adresi, Preces pasūtījumā norādot: Preces nosaukumu, skaitu, piegādes adresi, kā arī norāda telpu, stāvu. |  |
|  | Pretendents apliecina, ka veiks Preces izkraušanas darbus Preces piegādes adresē Pasūtītāja pilnvarotās personas norādītajā vietā. |  |
|  | Pretendents apliecina, ka nodos Pasūtītājam bezatlīdzības lietošanā pudeles un Iekārtas un Stendus, kuras ir lietošanai derīgā stāvoklī. |  |
|  | Pretendents apliecina, ka piegādās Preci pudelēs, uzstādīs Iekārtas un Stendus, kas atbilst Latvijas Republikas (turpmāk – LR) saistošajos normatīvajos aktos noteiktajām prasībām, un ir apstiprinātas ar atbilstošiem kvalitātes sertifikātiem. |  |
|  | Pretendents apliecina, ka pēc nepieciešamības tas piegādās Preci arī citās Pasūtītāja struktūrvienībās Rīgā un visā Latvijas Republikas teritorijā ārpus Rīgas robežām, piegādes adresi elektroniski saskaņojot ar Pasūtītāja pilnvaroto personu. |  |
|  | Gadījumā, ja Pasūtītājam nepieciešams uzstādīt papildus Iekārtas un Stendus, Pasūtītāja pilnvarotā persona par to rakstiski informē piegādātāju, nosūtot pieprasījumu. Pretendents apliecina, ka papildus pasūtītās Iekārtas uzstādīs un nodos Pasūtītāja pilnvarotajai personai ar uzstādīšanas aktu ne vēlāk kā 3 (trīs) darba dienu laikā no katra attiecīgā pieprasījuma nosūtīšanas dienas. |  |
|  | Gadījumā, ja Pasūtītājam nepieciešams samazināt uzstādīto Iekārtu un Stendu skaitu, Pasūtītājs par to rakstiski informē piegādātāju, nosūtot atteikuma pieprasījumu. Pretendents apliecina, ka 3 (trīs) darba dienu laikā no attiecīgā pieprasījuma nosūtīšanas dienas noņems uzstādīto Iekārtu, izrakstot par to Iekārtu nodošanas aktu. |  |
|  | **Pretenzijas par Preces un Iekārtas kvalitāti** |
|  | Ja saņemtā Prece un/vai Iekārta un/vai Stends neatbilst līguma, tā pielikuma prasībām un/vai Preces un/vai Iekārta un/vai Stends pieteikumam (Preces un/vai Iekārtas un/vai Stenda kvalitātes, kvantitātes u.c. neatbilstības), Pasūtītāja pilnvarotā persona Preci un/vai Iekārtu un/vai Stendu nepieņem un pavadzīmi neparaksta, un 1 (vienas) darba dienas laikā no neatbilstošas Preces un/vai Iekārtas un/vai Stenda saņemšanas dienas nosūta Piegādātāja pilnvarotajai kontaktpersonai uz elektroniskā pasta adresi argumentētu pretenziju.  |  |
|  | Ja piegādātās Preces derīguma termiņā konstatēta Preces kvalitātes neatbilstība vai Precei konstatēts bojājums, kas nav radies Pasūtītāja vainas dēļ (Pasūtītājs ir ievērojis Preces glabāšanas prasības), Pasūtītāja pilnvarotā persona sagatavo argumentētu pretenziju un nosūta to uz līgumā norādīto Piegādātāja pilnvarotās personas elektroniskā pasta adresi. Piegādātājs par saviem līdzekļiem novērš piegādātās Preces trūkumus un/vai neatbilstību līguma, tā pielikumu prasībām, un nepieciešamības gadījumā apmainot to pret jaunu, līguma un tā pielikumu prasībām atbilstošu Preci, kura ir norādīta 1.pielikuma 3.tabulas 1. - 9.punktā, 3 (trīs) darba dienu laikā no dienas, kad Pasūtītāja pilnvarotā persona ir nosūtījusi argumentētu pretenziju uz līgumā norādīto piegādātāja pilnvarotās personas elektroniskā pasta adresi. Pārējām 1.pielikuma 3.tabulas 10. - 20.punktā norādītajām adresēm Preču apmaiņa tiek veikta Pusēm savstarpēji saskaņojot apmaiņas laiku. |  |
|  | Ja uzstādītajām Iekārtām tiek konstatēts bojājums, kas radies, Pasūtītājam lietojot Iekārtas saskaņā ar lietošanas instrukciju, Pasūtītāja pilnvarotā persona nosūta Iekārtas bojājuma pieteikumu uz piegādātāja norādīto elektroniskā pasta adresi. Piegādātājs 3 (trīs) darba dienu laikā no Iekārtas bojājuma pieteikuma nosūtīšanas dienas novērš Iekārtas bojājumu vai apmaina bojāto Iekārtu pret citu lietošanai derīgu, labā tehniskā stāvoklī esošu Iekārtu |  |
|  | Piegādātājs par saviem līdzekļiem divas reizes gadā veic Pasūtītāja lietošanā esošo Iekārtu tehnisko apkopi. Iekārtu tehniskā apkope tiek veikta Pusēm savstarpēji saskaņojot apmaiņas laiku. |  |
|  | **Preces izmaksas** |
|  | Preces cenā iekļautas visas izmaksas, kas saistītas ar Preces piegādi, Iekārtas un/vai Stenda piegādi un bezatlīdzības lietošanas nodrošināšanu, ieskaitot transporta izmaksas līdz Pasūtītāja norādītajai Preces piegādes/Iekārtas uzstādīšanas vietai, Preces/Iekārtas/Stenda izkraušanas (iekraušanas) izmaksas, Iekārtas uzstādīšanas (pievienošanas/atvienošanas) izmaksas, nodokļus, izņemot PVN, nodevas, nekvalitatīvas, bojātas un/vai Līguma, tā pielikuma prasībām neatbilstošas Preces apmaiņas izmaksas (ja tādas būs nepieciešamas), t.sk. arī derīguma termiņa laikā, Iekārtas uzturēšanas izmaksas, tajā skaitā nepieciešamo materiālu, tehniskā nodrošinājuma, periodisko profilaktisko apkopes darbu, remonta darbu izmaksas, Iekārtas nomaiņas izmaksas, ar neparedzētiem izdevumiem saistītas izmaksas, ar nepieciešamo atļauju saņemšanu no trešajām personām saistītās izmaksas, darbaspēka izmaksas un citas ar Preces piegādes un Iekārtas un/vai Stendu bezatlīdzības lietošanas nodrošināšanas savlaicīgu un kvalitatīvu izpildi saistītās izmaksas. |  |
|  | Preces cena tiek noteikta, paredzot prognozējamo cenu svārstību risku, un ir nemainīga visā Līguma darbības laikā. |  |
|  | **Samaksas noteikumi** |
|  | Pretendents līdz katra mēneša 10.(desmitajam) datumam sagatavo un elektroniski nosūta Pasūtītājam uz elektroniskā pasta adresi FP.lietvediba@vid.gov.lv kopēju rēķinu par visām iepriekšējā kalendārajā mēnesī veiktajām Preces piegādēm, norādot visas Preces piegādes adreses un katrā piegādāto Preces vienību skaitu. E-rēķini ir sūtami uz eAdresi EINVOICE\_VID@ 90000069281. Ja Piegādātājs iesniedz elektronisko rēķinu, tam jāatbilst normatīvajos aktos noteiktajam formātam  |  |
|  | Samaksu par Preces piegādi Pasūtītājs veic 30 (trīsdesmit) dienu laikā no katras attiecīgas Preces piegādes pavadzīmes abpusējas parakstīšanas un aktam atbilstoša pretendenta rēķina saņemšanas dienas, maksājumu pārskaitot uz līgumā noradīto pretendenta norēķinu kontu kredītiestādē. |  |
|  | Līguma summa nepārsniegs **EUR 9999,00** (deviņi tūkstoši deviņi simti deviņdesmit deviņi *euro*, 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto.  |  |
|  | Pasūtītājam nav pienākuma izlietot visu Tehniskā piedāvājuma 6.3.apakšpunktā norādīto līguma kopējo summu, pasūtot Preci Līgumā noteiktajā kārtībā. |  |
|  | **Līguma darbības termiņš** |
|  | Līgums stājās spēkā ar tā abpusējas parakstīšanas dienu un ir spēkā līdz pušu saistību pilnīgai izpildei.  |  |
|  | Līguma darbības termiņš ir no 2025. gada 2. janvāra līdz 2027. gada 31. decembrim vai līdz brīdim, kad pretendents ir izlietojis Tehniskā piedāvājuma 6.3.apakšpunktā noteikto līguma kopējo summu, atkarībā no tā, kurš no nosacījumiem iestājas pirmais. |  |
|  | Pusēm ir tiesības vienpusēji izbeigt Līguma darbību vismaz 30 (trīsdesmit) dienas iepriekš rakstiski paziņojot par to otrai Pusei.  |  |
|  | **Pretendenta atbilstība** **profesionālās darbības veikšanai** |
|  | Pretendents ir Latvijas Republikas Uzņēmumu reģistra Komercreģistrā reģistrēts komersants. *Informācija tiks pārbaudīta Latvijas Republikas Uzņēmumu reģistra vestajos reģistros.* |
|  | Pretendents ir fiziskā persona, kura reģistrēta kā saimnieciskās darbības veicēja, – ir reģistrēta VID kā nodokļu maksātāja. *Informācija tiks pārbaudīta Valsts ieņēmumu dienesta publiski pieejamā datubāzē.* |
|  | Pretendents ir ārvalstī reģistrēta vai pastāvīgi dzīvojoša persona.*Pretendentam kopā ar piedāvājumu jāiesniedz kompetentas attiecīgās valsts institūcijas izsniegts dokuments (oriģināls vai apliecināta kopija), kas apliecina, ka pretendents reģistrēts atbilstoši attiecīgās valsts normatīvo aktu prasībām, kā arī pretendents nav ārzonā reģistrēta juridiskā persona vai personu apvienība* *vai norāda publiski pieejamu reģistru, kur pasūtītājs bez papildu samaksas varētu pārliecināties par pretendenta reģistrācijas faktu, pievienojot norādītās prasības izpildi apliecinošās informācijas tulkojumu.*  |

##  Finanšu piedāvājums

*2.tabula*

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena par 1 (vienu) vienību****EUR bez PVN** |
| 1. | Dzeramā dabīgā avota ūdens cena par 1 (vienu) ne mazāk kā 18,9 litru pudeli. **Piegādes vieta:** Rīga (saskaņā ar 1.pielikumu) |  |
| 2. | Dzeramā dabīgā avota ūdens cena par 1 (vienu) ne mazāk kā 18,9 litru pudeli. **Piegādes vieta:** Visa Latvijas teritorija ārpus Rīgas robežām (saskaņā ar 1.pielikumu) |  |
| **Kopā EUR bez PVN:** |  |

Nosacījumi finanšu piedāvājuma iesniegšanai:

1. Pretendents nedrīkst iesniegt vairākus piedāvājuma variantus.
2. Cenām jābūt norādītām EUR bez PVN, norādot ne vairāk kā 2 (divas) zīmes aiz komata.
3. Pretendenta iesniegtajā finanšu piedāvājumā norādītā cena kopā EUR bez PVN neveidos iepirkuma kopējo cenu EUR bez PVN un tiks izmantota piedāvājuma ar viszemāko cenu noteikšanai.

|  |  |
| --- | --- |
| **Pretendenta nosaukums:**  |  |
| Reģistrācijas Nr.:  |  |
| Juridiskā un faktiskā adrese: |  |
| Kontaktpersona: |  |
| Tālrunis: |  |
| E-pasta adrese un e-Adrese: |  |
| Bankas rekvizīti: |  |

Pretendenta pilnvarotā persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(vārds, uzvārds)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Paraksts (ja nav parakstīts elektroniski), Datums

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. **Komisijas iegūstamā informācija**
	1. Komisija no Valsts ieņēmumu dienesta (turpmāk – VID) publiski pieejamās datubāzes, iegūst informāciju par to, vai pretendentam, kuram būtu piešķiramas Iepirkuma līguma slēgšanas tiesības dienā, kad pieņemts lēmums par iespējamu līguma slēgšanas tiesību piešķiršanu, Latvijā nav VID administrēto nodokļu (nodevu) parādu, kas kopsummā pārsniedz EUR 150 (viens simts piecdesmit *euro*).
	2. Ja pretendentam dienā, kad pieņemts lēmums par iespējamu līguma slēgšanas tiesību piešķiršanu, ir VID administrēto nodokļu (nodevu) parādi, kas kopsummā pārsniedz EUR 150 (viens simts piecdesmit *euro*), komisija lūdz 3 (trīs) darba dienu laikā iesniegt izdruku no VID elektroniskās deklarēšanas sistēmas par to, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*).

 Ja 3.2.apakšpunktā noteiktajā termiņā izdruka netiek iesniegta, pretendents tiek izslēgts no dalības iepirkumā.

* 1. Ārvalstī reģistrētam vai pastāvīgi dzīvojošam pretendentam, kuram būtu piešķiramas Iepirkuma līguma slēgšanas tiesības, komisija lūdz 3 (trīs) darba dienu laikā iesniegt apliecinājumu, ka pretendentam dienā, kad pieņemts lēmums par iespējamu līguma slēgšanas tiesību piešķiršanu, Latvijā nav nodokļu parādu, kas kopsummā pārsniedz EUR 150 (viens simts piecdesmit *euro*), un valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem nav nodokļu parādu.
	2. Komisija attiecībā uz pretendentu, kuram būtu piešķiramas līguma slēgšanas tiesības, pārbauda, vai attiecībā uz šo pretendentu, tā dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras ietekmē līguma izpildi. Kā arī šādu informāciju pārbauda attiecībā par pretendenta, kuram būtu piešķiramas līguma slēgšanas tiesības, dalībnieku un dalībnieka dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu, kā arī piesaistīto apakšuzņēmēju un tā dalībnieka dalībnieku, valdes vai padomes locekli, patieso labuma guvēju, pārstāvēttiesīgo personu vai prokūristu. Ja attiecībā uz pretendentu vai kādu no minētajām personām ir noteiktas Starptautisko un Latvijas Republikas nacionālo sankciju likuma 11.1 panta pirmajā daļā noteiktās sankcijas, kuras kavēs līguma izpildi, pretendents ir izslēdzams no dalības līguma slēgšanas tiesību piešķiršanas procedūrā.
	3. Komisija 3.4. apakšpunktā minēto informāciju iegūst no Latvijas Republikas [Uzņēmumu reģistra](https://info.ur.gov.lv/#/data-search), pārbaudot sankciju meklēšanas saitēs. Ja informācija par 3.4. apakšpunktā minētajām personām vietnē nav publicēta, pretendentam tā jāiesniedz:
		1. kopā ar piedāvājumu vai
		2. 3 (trīs) darba dienu laikā no Komisijas pieprasījuma nosūtīšanas datuma.
	4. Izziņas un citus dokumentus, kurus izsniedz Latvijas kompetentās institūcijas, Komisija pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Komisija pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

##  PIEDĀVĀJUMA IZVĒLE UN PIEDĀVĀJUMA IZVĒLES KRITĒRIJI

 **4.1.** Komisija par iepirkuma uzvarētāju atzīst to pretendentu, kura piedāvājums atbilst Iepirkuma uzaicinājumā norādītajām prasībām un kura piedāvātā cena kopā ir viszemākā.

**4.2.**Gadījumā, ja vairāki pretendenti piedāvā vienādu finanšu piedāvājuma zemāko kopējo cenu, līguma slēgšanas tiesības tiek piešķirtas pretendentam, kurš “Finanšu piedāvājuma” 2.tabulas 2.punktā piedāvājis zemāko cenu.

**4.3.** Komisija pēc lēmuma pieņemšanas sazināsies tikai ar to pretendentu, kurš tiks atzīts par uzvarētāju iepirkumā, un informāciju par pieņemto lēmumu publicēs VID tīmekļvietnē paziņojumā par iepirkumu.

1. **NOSACĪJUMI PIEDĀVĀJUMA IESNIEGŠANAI**
	1. Piedāvājumu pretendents var iesniegt **līdz** **2024. gada 25. septembra plkst. 10.00**, **nosūtot piedāvājumu uz elektroniskā pasta adresi: agrita.ozola.1@vid.gov.lv**.
	2. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
	3. Pēc piedāvājuma iesniegšanas termiņa beigām pretendentam nav tiesību mainīt savu piedāvājumu.
	4. Piedāvājumam jābūt aizsargātam, izmantojot šifrēšanu. Instrukciju skat. 2.pielikumā.
	5. **Piedāvājuma iesniedzējs 2024. gada 25. septembrī no plkst. 10.00 līdz plkst. 12.00 nosūta uz elektronisko pasta adresi: agrita.ozola.1@vid.gov.lv paroli šifrētā piedāvājuma atvēršanai.**
	6. Piedāvājumu, kas nav iesniegts noteiktajā kārtībā vai kas ir iesniegts nešifrētā veidā un/vai kuram šīs sadaļas 5.5. apakšpunktā noteiktajā termiņā nav atsūtīta parole, Pasūtītājs neizskata.
	7. Lai piedāvājums tiktu saņemts VID, lūdzam personas piedāvājumu iesniegšanai izmantot e-pastu, kura sūtījuma FROM adreses domēns sakrīt ar faktiskā sūtītāja domēnu. *(Saskaņā ar 2015. gada 28. jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”  15.15. un 15.16.punktā noteikto kopš 2021. gada 1. janvāra valsts un pašvaldību institūcijām visiem ienākošajiem sūtījumiem ir jāveic* *e-pastu pārbaude izmantojot autentifikācijas protokolu (DMARC), kas ietver sevī arī sūtītāja identifikatora (SENDERID) pārbaudi.* *Sūtījuma FROM adreses domēna nesakritības gadījumā ar faktiskā sūtītāja domēnu, sūtītāja identifikatora SENDERID validācija nenotiek veiksmīgi,  e-pasts tiek uzskatīts par viltotu un netiek piegādāts adresātam.).*
	8. Aicinām pretendentu pēc piedāvājuma nosūtīšanas pārliecināties vai tiek saņemta atbilde, kas apliecina piedāvājuma saņemšanu. Atbildes nesaņemšanas gadījumā vēlams sazināties galveno iepirkumu speciālisti Agritu Ozolu Tālr. 67120211.

**1.pielikums**

Valsts ieņēmumu dienesta rīkotā iepirkuma “Dzeramā ūdens piegāde”, iepirkuma identifikācijas

Nr. FM VID 2024/236, uzaicinājumam

**Dzeramā ūdens piegādes vietas Latvijas Republikas teritorijā**

*3.tabula*

|  |  |  |
| --- | --- | --- |
| **N.p.k.** | **Dzeramā ūdens piegāde** | **Piegādes adrese** |
| 1. | Daugavpils | Klusā 4a, Daugavpils |
| 2. | Jēkabpils | Draudzības aleja 2, Jēkabpils |
| 3. | Jelgava | Atmodas iela 19, Jelgava |
| 4. | Liepāja | Jūras iela 25/29, Liepāja |
| 5. | Ventspils | Dzintaru iela 22/9, Ventspils |
| 6. | Valmiera | Beātes iela 49, Valmiera  |
| 7. | Rīga | Talejas iela 1, Rīga |
| 8. | Rīga | Buļļu iela 74, Rīga  |
| 9. | Rēzekne | 18.novembra iela 16, Rēzekne |
| 10. | Rēzeknes MKP | Atbrīvošanas aleja 160c, Rēzekne |
| 11. | Zilupes MKP | Stacijas iela 2, Zilupe, Ludzas nov. |
| 12. | Grebņevas MKP | Grebņeva, Malnavas pag, Kārsavas nov. |
| 13. | Pāternieku MKP | Pāternieki, Piedrujas pag. Krāslavas nov.  |
| 14. | Daugavpils preču stacijas MKP | Piekrastes iela 32, Daugavpils |
| 15. | Terehovas MKP | Terehova, Zaļesjes pag. Zilupes nov. |
| 16. | Rīgas brīvostas MKP | Uriekstes iela 16, Rīga |
| 17. | Šķirotavas MKP | Krustpils 38b, Rīga |
| 18. | Lidostas MKP | Lidosta” Rīga” 10/1, Mārupes nov. |
| 19. | Liepājas ostas MKP  | Cukura iela 8/16, Liepāja |
| 20. | Ventspils MKP | Sarkanmuižas dambis 25a, Ventspils |

**2.pielikums**

Valsts ieņēmumu dienesta rīkotā iepirkuma “Dzeramā ūdens piegāde”, iepirkuma identifikācijas

Nr. FM VID 2024/236, uzaicinājumam

**Piedāvājuma šifrēšana**

Instrukcija:

1. Uz faila nosaukuma vienu reizi nospiež labo peles taustiņu;
2. 7-Zip (*ja šāds nosaukums neuzrādās, tad ir nepieciešams lejupielādēt attiecīgo programmu –* [*https://www.7-zip.org/*](https://www.7-zip.org/));
3. Ielikt arhīvā;
4. Ievadīt savu paroli;
5. Labi;
6. Šifrēto failu paraksta ar drošu elektronisko parakstu – <https://www.eparaksts.lv/lv/>.





Izveidotais šifrētais piedāvājums (dzeltenā mapīte).



1. *Aizpilda pretendents, ierakstot vārdu* ***“APLIECINĀM”*** *vai* ***“NODROŠINĀSIM”****, vai* ***“PIEKRĪTAM”****, vai citādi raksturojot savas spējas nodrošināt prasību ievērošanu.* [↑](#footnote-ref-2)